
	                     Р Е П У Б Л И К А   Б Ъ Л Г А Р И Я

     София 1000, пл. "Света Неделя" №6,  тел: (+359 2)  9401 444 , факс: (+359 2) 9401 595




Р Е Ш Е Н И Е  
№  РС-12-21-058

Днес, 14.07.2021г., в град София, Комисията за противодействие на корупцията и за отнемане на незаконно придобитото имущество, в състав:

Председател: Сотир Цацаров
Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество, образувано въз основа на Решение на Комисията за противодействие на корупцията и за отнемане на незаконно придобитото имущество (КПКОНПИ) № КИ-007 от 20.01.2021г. по сигнал с рег. № ЦУ01/С-12/11.01.2021г., обединен със сигнали с рег. № ЦУ01/С-56/26.01.2021г. и № ЦУ01/С-73/29.01.2021 г. на КПКОНПИ към номера на първия регистриран сигнал.
Сигналът е подаден против Атанас Куковски – общински съветник в Общински съвет Х. (ОбС-Х.).
В сигнала се съдържат твърдения за това, че като общински съветник в периода 2017-2020г. Атанас Куковски е участвал в заседания на ОбС-Х., на които са приети решения по отношение на Юридическо лице с нестопанска цел (ЮЛНЦ) „Местна инициативна група-Х.“ („МИГ-Х.“). В същото време Атанас Куковски, в качеството му на председател на Управителния съвет на Кооперация „****“, ЕИК ****, е сред основателите и членовете на ЮЛНЦ „МИГ-Х.“. Твърди се, че като е участвал многократно в заседания на ОбС-Х. и е гласувал за приемането на решения от Общинския съвет относно участието на ЮЛНЦ „МИГ-Х.“ по проекти, както и за предоставянето на общински средства, респективно на средства по европейски проекти, за отпускането на безлихвени заеми и удължаване срока на погасяване на същите, Куковски, в качеството му на общински съветник, е упражнил правомощия в частен интерес на свързано с него лице - ЮЛНЦ „МИГ-Х.“.
Към сигнала са приложени справка от Търговски регистър и регистър на юридическите лица с нестопанска цел (ТРРЮЛНЦ), Списък с членовете на Общото събрание на ЮЛНЦ „МИГ-Х.“, Устав на Сдружение с нестопанска цел (СНЦ) „МИГ-Х.“, Решения на ОбС-Х. № 354 от 03.08.2017г., № 571 от 09.07.2018г., № 658/20.11.2018г., № 660/20.11.2018г., № 666/18.12.2018г., № 673/18.12.2018г., № 674/18.12.2018г., № 675/18.12.2018г., № 676/18.12.2018г., № 684/18.12.2018г., № 685/18.12.2018г., № 687/18.12.2018г., № 14/19.11.2019г. и № 15/19.11.2019г.
С оглед твърденията в сигнала, Комисията е изискала и събрала следните доказателства: писмо вх.№ ЦУ01-4944/12.03.2021г. на КПКОНПИ от председателя на Постоянна комисия по икономика, бюджет, финанси, антикорупция и конфликт на интереси към ОбС-Х. с приложения – Решения № 494 от 20.03.2018г., № 571 от 09.07.2018г., № 606 от 30.08.2018г., № 658 от 20.11.2018г., № 660 от 20.11.2018г., № 666, 673, 674, 675, 676, 684, 685 и 687 от 18.12.2018г., № 716 от 19.02.2019г., № 740 от 19.03.2019г., № 764 от 23.04.2019г., № 779 от 21.05.2019г., № 785, 788, 790 и 792 от 18.06.2019г., № 846 от 17.09.2019г., № 14 от 19.11.2019г., № 15 от 19.11.2019г., № 23 от 23.12.2019г., № 45 от 21.01.2020г., № 52 от 21.01.2020г., № 89 от 11.03.2020г., № 160 от 23.06.2020г., № 161 от 23.06.2020г., № 187 от 21.07.2020г., № 200, 201, 210 от 08.09.2020г., № 235 от 21.10.2020г., № 244, 249, 251 от 17.11.2020г., ведно с докладни записки, протоколи от проведените заседания на ОбС-Х., на които са приети посочените решения, и списъци с поименното гласуване на общинските съветници. Комисията е изискала и получила писмо с вх.№ ЦУ01-4942/12.03.2021г. на КПКОНПИ от председателя на Управителния съвет на СНЦ „МИГ-Х.“.
Служебно е направена справка в Търговски регистър и регистър на юридическите лица с нестопанска цел, НБД „Население“ и на електронната страница на „МИГ-Х.“.

След като обсъди събраните в хода на административното производство доказателства, Комисията установи следното от фактическа страна:

Атанас Куковски е избран за общински съветник в ОбС-Х. за мандат 2015-2019г., видно от Решение № 199 от 26.10.2015г. на Общинска избирателна комисия – Х., и е подписал клетвен лист на 09.11.2015г. Куковски е избран за общински съветник в ОбС-Х. за мандат 2019-2023г., видно от Решение № 131-МИ от 28.10.2019г. на ОИК-Х., и е подписал клетвен лист на 08.11.2019г.  
От събраните по преписката доказателства се установява, че Сдружение с нестопанска цел „МИГ Х.” с ЕИК ***, гр. Х. е учредено на 16.08.2016г. от 33 учредителя, от които 4 представители на публичния сектор, 14 представители на нестопанския сектор (2 НПО и 12 читалища на територията на община Х.) и 15 представители на стопанския сектор (11 регистрирани юридически лица и 3 физически лица, регистрирани като земеделски производители). Органи на управление на сдружението са Общо събрание и Управителен съвет. От направена справка в Търговски регистър и регистър на юридическите лица с нестопанска цел се установява, че М. М.  – представляваща Община Х. е вписана като председател на Управителния съвет на Сдружение „Местна инициативна група– Х.“. В Управителния съвет са още Ц. Н. П.– представител Народно читалище „***“, С. М. Ч. – представител на Сдружение „***“, Е. Н. Н.– представител на „***“ ООД и А. П. К.  Изпълнителен директор е Й. Й.
От направена справка в ТРРЮЛНЦ се установява, че Атанас Куковски е председател на Управителния съвет на Кооперация „****“ с ЕИК ***. Кооперация „****“, с представляващ Атанас Куковски, е сред учредителите, присъствали на Учредително събрание от 16.08.2016г. на Сдружение „МИГ Х.” и към настоящия момент е член на Общото събрание.
От направена справка в регистър НБД „Население“ се установява, че Атанас Куковски не се намира в роднински връзки с лицата Ц. Н. П., С. М. Ч., Е. Н. Н., А. П. К. и Й. Й.
С Решение № РД09-310 от 04.04.2018г. на заместник-министъра на земеделието, храните и горите и ръководител на Управляващия орган на Програма за развитие на селските райони 2014 – 2020 г. е одобрена стратегията за Водено от общностите местно развитие (ВОМР), подадена чрез формуляр № BG06RDNP001-19.001-0052 на Сдружение „МИГ-Х.“. На основание на посоченото решение и ПМС № 161/2016г. на Министерския съвет, е сключено Споразумение № РД50-36/20.04.2018г. между ръководителите на Управляващите органи на ПРСР 2014-2020г., Оперативна програма „Развитие на човешките ресурси“, Оперативна програма „Иновации и конкурентоспособност“, Оперативна програма „Наука и образование за интелигентен растеж 2014-2020г.“, Оперативна програма „Околна среда“, от една страна, и СНЦ „МИГ-Х.“, от друга, с което се определят правата и задълженията на страните във връзка с изпълнението на ВОМР на Сдружение „МИГ-Х.“ на територията на община Х..
С Решение № 494, взето с Протокол № 56 от 20.03.2018г., Общински съвет Х. отлага вземането на решение по докладна записка относно дарение на вещи, частна общинска собственост в полза на Сдружение с нестопанска цел „Местна инициативна група-Х.“ за доуточняване. Видно от списъка с поименно гласуване на общинските съветници, Атанас Куковски е гласувал „за“.  
С Решение № 571, взето с Протокол № 62 от 09.07.2018г., Общински съвет Х. предоставя на СНЦ „Местна инициативна група-Х.“ временен безлихвен заем с източник на финансиране „Собствени приходи“  в размер на 22 701,66 лева за изпълнение на Споразумение за изпълнение на стратегия за Водено от общностите местно развитие – РД 50-36/20.04.2018г. Видно от списъка с поименно гласуване на общинските съветници, Атанас Куковски е гласувал „за“. 
С Решение № 606, взето с Протокол № 64 от 30.08.2018г., Общински съвет Х. упълномощава кмета на община Х., след влизане в сила на Заповед № РД 09-749/10.08.2018 г. на ръководителя на УО на ПРСР 2014-2020 г., да подпише Запис на заповед, съгласно Приложение № 1, без протест и без разноски, платима на предявяване в полза на ДФ „Земеделие” в размер на 62 248,00 лева за обезпечаване на 100 % от заявения размер на авансово плащане, съгласно Споразумение за предоставяне на безвъзмездна финансова помощ № РД 50-36 от 20.04.2018 г. за изпълнение на стратегия за Водено от общностите местно развитие по подмярка 19.4 „Текущи разходи и популяризиране на стратегия за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014-2020г, сключено между сключено между Управляващия орган на Програмата за развитие на селските райони 2014 – 2020 г., Управляващия орган на Оперативна програма „Развитие на човешките ресурси“ 2014 – 2020 г., Управляващия орган на Оперативна програма „Иновации и конкурентоспособност“ 2014 – 2020 г., Управляващия орган на Оперативна програма „Наука и образование за интелигентен растеж 2014 – 2020 г.“ и Управляващия орган на Оперативна програма „Околна среда“ 2014 – 2020 г. от една страна и Сдружение „МИГ Х.“ от друга. Видно от списъка с поименно гласуване на общинските съветници, Атанас Куковски е гласувал „за“.
С Решение № 658, взето с Протокол № 70 от 20.11.2018г., Общински съвет Х. удължава срока за възстановяване на предоставения безлихвен заем с Решение № 571/ 09.07.2018 г. на СНЦ „Местна инициативна група Х.” до 30.06.2019 год. Видно от списъка с поименно гласуване на общинските съветници, Атанас Куковски е гласувал „за“. 
С Решение № 660, взето с Протокол № 70 от 20.11.2018г., Общински съвет Х. взема решение Община Х. да кандидатства като бенефициент по марка 6 „Инвестиции в създаването, подобряването или разширяването на всички видове малка по мащаби инфраструктура“ от Стратегията за Водено от общностите местно развитие на Сдружение „Местна инициативна група Х.“ с 2 бр. проекти. Видно от списъка с поименно гласуване на общинските съветници, Атанас Куковски е гласувал „за“. 
С Решение № 666, взето с Протокол № 71 от 18.12.2018г., Общински съвет Х. дава съгласие Община Х. да поеме краткосрочен дълг, чрез безлихвен заем от Набирателна сметка на община Х. за разплащане на допустими разходи по проекти, безлихвен заем на СНЦ „МИГ Х.” и разплащане на разходи за обслужване на дълга и текущи разходи в местни дейности. Видно от списъка с поименно гласуване на общинските съветници, Атанас Куковски е гласувал „за“.
С Решение № 673, взето с Протокол № 71 от 18.12.2018г., Общински съвет Х. дава съгласие Община Х. да кандидатства по Процедура BG06RDNP001-19.167 - МИГ Х., Мярка 6 „Инвестиции в създаването, подобряването или разширяването на всички видове малка по мащаби инфраструктура” от Програма за развитие на селските райони 2014 – 2020 г. с проектно предложение: „Отоплителна инсталация в ДГ „***” с. П., община Х.”, като част от проект:„Подобряване на енергийната ефективност на сгради – публична общинска собственост - ДГ „***“ с. П., общ. Х.”. Видно от списъка с поименно гласуване на общинските съветници, Атанас Куковски е гласувал „за“.
С Решение № 674, взето с Протокол № 71 от 18.12.2018г., Общински съвет Х. дава съгласие Община Х. да кандидатства по Процедура BG06RDNP001-19.167 - МИГ Х., Мярка 6 „Инвестиции в създаването, подобряването или разширяването на всички видове малка по мащаби инфраструктура” от Програма за развитие на селските райони 2014 – 2020 г. с проектно предложение: „Подмяна на дограма в ОУ „***” град Х.” като част от проект: ”Подобряване на енергийната ефективност на сгради – публична общинска собственост – ОУ „***” в ПИ № 65, град Х., общ. Х.”проект: „Подобряване на енергийната ефективност на сгради – публична общинска собственост – ОУ „***” в ПИ № 65, град Х., община Х.”. Видно от списъка с поименно гласуване на общинските съветници, Атанас Куковски е гласувал „за“.
С Решение № 675, взето с Протокол № 71 от 18.12.2018г., Общински съвет Х. дава съгласие Община Х. да кандидатства по Процедура BG06RDNP001-19.167 - МИГ Х., Мярка 6 „Инвестиции в създаването, подобряването или разширяването на всички видове малка по мащаби инфраструктура” от Програма за развитие на селските райони 2014 – 2020 г. с проект: „Благоустрояване на прилежащо външно пространство на ДГ “***“, кв. „***“, ул. „***“ № 22, УПИ II-1952, кв. 18 по пл. на гр. Х..” Видно от списъка с поименно гласуване на общинските съветници, Атанас Куковски е гласувал „за“.
С Решение № 676, взето с Протокол № 71 от 18.12.2018г., Общински съвет Х. дава съгласие Община Х. да кандидатства по Процедура BG06RDNP001-19.167 - МИГ Х., Мярка 6 „Инвестиции в създаването, подобряването или разширяването на всички видове малка по мащаби инфраструктура” от Програма за развитие на селските райони 2014 – 2020 г. с проект: „Изграждане на открита спортна площадка в двора на СУ "***" в ПИ № 545, кв. 72, по плана на град Х., общ. Х. Видно от списъка с поименно гласуване на общинските съветници, Атанас Куковски е гласувал „за“.
С Решение № 684, взето с Протокол № 71 от 18.12.2018г., Общински съвет Х. дава съгласие НЧ „***” гр. Х. да кандидатства по Процедура BG06RDNP001-19.167 – МИГ Х., Мярка 6 – „Инвестиции в създаването, подобряването или разширяването на всички видове малка по мащаби инфраструктура” от Стратегията на МИГ Х. с проект: „Вътрешно преустройство и ремонт на част от вътрешно пространство в НЧ „***” в град Х., УПИ – ІV-Читалище, кв. 19а по плана на гр. Х., община Х.”. Видно от списъка с поименно гласуване на общинските съветници, Атанас Куковски е гласувал „за“.
С Решение № 685, взето с Протокол № 71 от 18.12.2018г., Общински съвет Х. дава съгласие НЧ „***” гр. Х. да кандидатства по Мярка 7 – Развитие на туристическия потенциал на територията на МИГ Х. от Стратегията на МИГ Х. с проект: „Повишаване на енергийната ефективност на залите в НЧ „***” в град Х. за активното им ползване през зимния период”. Видно от списъка с поименно гласуване на общинските съветници, Атанас Куковски е гласувал „за“.
С Решение № 687, взето с Протокол № 71 от 18.12.2018г., Общински съвет Х. дава съгласие Община Х. да кандидатства по Процедура BG06RDNP001-19.167 - МИГ Х., Мярка 6 „Инвестиции в създаването, подобряването или разширяването на всички видове малка по мащаби инфраструктура” от Програма за развитие на селските райони 2014 – 2020 г. с проект: „Възстановяване на фонтан в парк „***”, град Х., община Х.”. Видно от списъка с поименно гласуване на общинските съветници, Атанас Куковски е гласувал „за“.
С Решение № 716, взето с Протокол № 77 от 19.02.2019г., Общински съвет Х. упълномощава кмета на община Х. да подпише Запис на заповед, без протест и без разноски, платима на предявяване в полза на ДФ „Земеделие” в размер на 112 706,47 лева за обезпечаване на 100 % от заявения размер на авансово плащане, съгласно Споразумение за предоставяне на безвъзмездна финансова помощ №РД 50-36 от 20.04.2018г. за изпълнение на стратегия за Водено от общностите местно развитие по подмярка 19.4 „Текущи разходи и популяризиране на стратегия за Водено от общностите местно развитие“ на мярка 19 „Водено от общностите местно развитие“ от Програмата за развитие на селските райони за периода 2014-2020г. Видно от списъка с поименно гласуване на общинските съветници, Атанас Куковски е гласувал „за“.
С Решение № 740, взето с Протокол № 78 от 19.03.2019г., Общински съвет Х.  дава съгласие НЧ „***” с. *** да кандидатства по Процедура BG06RDP001-19.167-МИГ Х., Мярка 6 – „Инвестиции в създаването, подобряването или разширяването на всички видове малка по мащаби инфраструктура“ от Стратегията на МИГ Х. с проект: „Ремонт на читалищен салон, гримьорни, сцена, подмяна на ел. инсталация и монтиране на озвучителна уредба в НЧ „***”- с. ***“. Видно от списъка с поименно гласуване на общинските съветници, Атанас Куковски е гласувал „за“. 
С Решение № 764, взето с Протокол № 79 от 23.04.2019г., Общински съвет Х.  дава съгласие Сдружение „Местна инициативна група Х.“ да реализира дейността по поставяне на 10 броя информационни табла в гр.Х. и населените места от общината в рамките на проект „Популяризиране на местни археологически обекти на територията на МИГ „Х.“ и МИГ „***“ за транснационално сътрудничество по подмярка 19.3 „Подготовка и изпълнение на дейности за сътрудничество на местни инициативни групи“ от мярка 19 от ПРСР 2014 - 2020 г. Видно от списъка с поименно гласуване на общинските съветници, Атанас Куковски е гласувал „за“.
С Решение № 779, взето с Протокол № 80 от 21.05.2019г., Общински съвет Х. дава съгласие Община Х. да кандидатства по Мярка 7 – „Развитие на туристическия потенциал на територията на МИГ „Х.” от Стратегията на МИГ Х. с проект: „Възстановяване на фонтан в парк „***”, град Х., община Х.”. Видно от списъка с поименно гласуване на общинските съветници, Атанас Куковски е гласувал „за“. 
С Решение № 785, взето с Протокол № 81 от 18.06.2019г., Общински съвет Х. дава съгласие Община Х. да кандидатства по Мярка 7 – Развитие на туристическия потенциал на територията на МИГ Х. от Стратегията на МИГ Х. с проект: „Ремонт, оборудване и обзавеждане на Туристически информационен център в гр. Х.”. Видно от списъка с поименно гласуване на общинските съветници, Атанас Куковски е гласувал „за“.
С Решение № 788, взето с Протокол № 81 от 18.06.2019г., Общински съвет Х. дава съгласие Туристическо дружество „***” - Х. да кандидатства по Мярка 7 – Развитие на туристическия потенциал на територията на МИГ Х. от Стратегията на Сдружение МИГ Х. с проект: „Екопътека „***“. Видно от списъка с поименно гласуване на общинските съветници, Атанас Куковски е гласувал „за“.
С Решение № 790, взето с Протокол № 81 от 18.06.2019г., Общински съвет Х. дава съгласие *** да кандидатства по Мярка 7 – “Развитие на туристическия потенциал на територията на МИГ Х.” от Стратегията на МИГ Х. с проект: „Ландшафтно-археологически парк „***” – устройване на пешеходни маршрути – първи етап”. Видно от списъка с поименно гласуване на общинските съветници, Атанас Куковски е гласувал „за“. 
С Решение № 792, взето с Протокол № 81 от 18.06.2019г., Общински съвет Х. дава съгласие Община Х. да кандидатства по Процедура BG06RDNP001-19.273 - МИГ Х., Мярка 7 „Развитие на туристическия потенциал на територията на МИГ „Х.” от Програма за развитие на селските райони 2014 – 2020 г. с проект: „Закупуване и поставяне на вендинг автомати за сувенирни монети на територията на община Х. и закупуване на необходимото оборудване и консумативи за вендинг автоматите”. Видно от списъка с поименно гласуване на общинските съветници, Атанас Куковски е гласувал „за“.
С Решение № 846, взето с Протокол № 85 от 17.09.2019г., Общински съвет Х. дава съгласие на СНЦ „***“ да кандидатства по Марка 7 - „Развитие на туристическия потенциал на територията на МИГ „Х.“ от Стратегията на МИГ Х. с проект - Създаване на мултифункционална зала за детско творчество и изкуство - „Мелодията на водата“ в НЧ „***“ гр. Х.. Видно от списъка с поименно гласуване на общинските съветници, Атанас Куковски е гласувал „за“. 
С Решение № 14, взето с Протокол № 2 от 19.11.2019г., Общински съвет Х. дава съгласие Община Х. да кандидатства по Мярка 7 – Развитие на туристическия потенциал на територията на МИГ Х. от Стратегията на МИГ Х. с проект: „Изграждане на сух фонтан в парк "***" гр. Х. и оформяне на информационно-опознавателен кът на открито”. Видно от списъка с поименно гласуване на общинските съветници, Атанас Куковски е гласувал „за“.
С Решение № 15, взето с Протокол № 2 от 19.11.2019г., Общински съвет Х. дава съгласие община Х. да кандидатства по Мярка 7 – Развитие на туристическия потенциал на територията на МИГ Х. от Стратегията на МИГ Х. с проект: „Ремонт, оборудване и обзавеждане на „Дом на традициите” в село ***, Община Х.”. Видно от списъка с поименно гласуване на общинските съветници, Атанас Куковски е гласувал „за“.
С Решение № 23, взето с Протокол № 4 от 23.12.2019г., Общински съвет Х. дава съгласие Община Х. да отпусне на Сдружение „Местна инициативна група Х.“ временен безлихвен заем в размер на 75000 лв. с падеж до 30.06.2020 г. за изпълнение на дейностите, съгласно Споразумение за предоставяне на безвъзмездна финансова помощ № РД 50-36 от 20.04.2018 г. Видно от списъка с поименно гласуване на общинските съветници, Атанас Куковски е гласувал „за“.
С Решение № 45, взето с Протокол № 5 от 21.01.2020г., Община Х. отпуска на СНЦ „Местна инициативна група Х.” временен безлихвен заем от Бюджета на общината с източник на финансиране „Собствени приходи” в размер на 75 000 лв. за изпълнение на дейностите от Споразумение за предоставяне на безвъзмездна финансова помощ № РД-50-36 от 20.04.2018г. със срок за възстановяване на заема – 30.06.2020г. Видно от списъка с поименно гласуване на общинските съветници, Атанас Куковски е гласувал „за“.
С Решение № 52, взето с Протокол № 5 от 21.01.2020г. Общински съвет Х. дава съгласие дава съгласие на НЧ *** - гр. Х. да кандидатства с проектнo предложениe с наименование „Социално включване на представители на уязвимите групи на територията на община Х.“ по процедура BG05M9OP001-2.057 - МИГ Х. – Мярка 11 „Интеграция на маргинализираните общности“. Видно от списъка с поименно гласуване на общинските съветници, Атанас Куковски е гласувал „за“. 
С Решение № 89, взето с Протокол № 8 от 11.03.2020г. Общински съвет Х.  упълномощава кмета на община Х. да подпише Запис на заповед, без протест и без разноски, платима на предявяване в полза на ДФ „Земеделие” в размер на 123234,47 лева за обезпечаване на 100% от заявения размер на авансово плащане, съгласно Споразумение за предоставяне на безвъзмездна финансова помощ № РД 50-36 от 20.04.2018 г. Видно от списъка с поименно гласуване на общинските съветници, Атанас Куковски е гласувал „за“.
С Решение № 160, взето с Протокол № 11 от 23.06.2020г. Общински съвет Х.  1. дава съгласие Община Х. да кандидатства в процедурите за избор на партньор, обявени от детските градини – ДГ „***”, с. С., ДГ „***“, гр.Х., ДГ „***“, гр.Х., ДГ „***“, гр.Х., ДГ „***“, с. П. и училищата - ОУ „***“, с.П., СУ „***“, гр. Х., ОУ „***“, гр. Х., ОУ „***“, гр. Х. и ОУ „***“, с.К.; 2. Дава съгласие при избор от страна на учебните заведения кмета на Община Х. да подпише Споразумение за партньорство; 3. Дава съгласие Община Х. да кандидатства и като главен участник-заявител по Оперативна програма „Наука и образование за интелигентен растеж“ 2014-2020 чрез подхода ВОМР, Процедура BG05M2OP001-3.015 МИГ Х. - Образователна интеграция на децата и учениците от етническите малцинства в община Х.. Видно от списъка с поименно гласуване на общинските съветници, Атанас Куковски е гласувал „за“.
С Решение № 161, взето с Протокол № 11 от 23.06.2020г. Общински съвет Х.  удължава срока за връщане на предоставения с Решение № 23/23.12.2019г. безлихвен заем до 22.07.2020г. Видно от списъка с поименно гласуване на общинските съветници, Атанас Куковски е гласувал „за“.
С Решение № 187, взето с Протокол № 12 от 21.07.2020г. Общински съвет Х. удължава срока за връщане на предоставения с Решение №23/23.12.2019г. безлихвен заем до 08.09.2020г. Видно от списъка с поименно гласуване на общинските съветници, Атанас Куковски е гласувал „за“.
С Решение № 200, взето с Протокол № 13 от 08.09.2020г. Общински съвет Х. дава съгласие Община Х. да кандидатства по Мярка 9 „Подобряване на природозащитното състояние на видове от мрежата Натура 2000 чрез подхода ВОМР“ от Стратегията на МИГ Х. с проект: „Изпълнение на дейности за подобряване на природозащитното състояние на видове включени в Стратегията на МИГ Х.”. Видно от списъка с поименно гласуване на общинските съветници, Атанас Куковски е гласувал „за“.
С Решение № 201, взето с Протокол № 13 от 08.09.2020г. Общински съвет Х. дава съгласие Община Х. да кандидатства по Мярка 10 "Достъп до заетост на икономически неактивни и безработни лица и инвестиции в повишаване квалификацията на заетите лица на територията на МИГ Х." BG05M9OP001-1.103, Приоритетна ос: Достъп до заетост на икономически неактивни и безработни лица по Програма за Развитие на човешките ресурси. Видно от списъка с поименно гласуване на общинските съветници, Атанас Куковски е гласувал „за“.
С Решение № 210, взето с Протокол № 13 от 08.09.2020г. Общински съвет Х. удължава срока за връщане на предоставения с Решение 23/23.12.2019г. безлихвен заем до 08.09.2020г. Видно от списъка с поименно гласуване на общинските съветници, Атанас Куковски е гласувал „за“. 
С Решение № 235, взето с Протокол № 14 от 21.10.2020г. Общински съвет Х. дава съгласие Община Х. да кандидатства по Процедура № BG16M1OP002-3.011 - „Подобряване на природозащитното състояние на видове в мрежата НАТУРА 2000 чрез подхода ВОМР в територията на МИГ Х.”, по приоритетна ос 3 „Натура 2000 и биоразнообразие” на Оперативна програма „Околна среда 2014 – 2020 г.”с проект: „Изпълнение на дейности за подобряване на природозащитното състояние на видове включени в Стратегията на МИГ Х.”. Видно от списъка с поименно гласуване на общинските съветници, Атанас Куковски е гласувал „за“.
С Решение № 244, взето с Протокол № 15 от 17.11.2020г. Общински съвет Х. отпуска на Сдружение „Местна инициативна група Х.“ безлихвен заем със срок за погасяване до 30.04.2021 г. в размер на 45 000 лева с оглед обезпечаването на финансов ресурс за ефективно изпълнение на Стратегията и повишаване на информираността на населението относно подхода ВОМР по Мярка 19.4 „Текущи разходи и популяризиране на стратегия за Водено от общностите местно развитите“ във връзка със Споразумение за предоставяне на безвъзмездна финансова помощ № 50-36/20.04.2018 г. Видно от списъка с поименно гласуване на общинските съветници, Атанас Куковски е гласувал „за“.
С Решение № 249, взето с Протокол № 15 от 17.11.2020г. Общински съвет Х. дава съгласие на Народно читалище „***“ – с. С. да кандидатства с проектно предложение с наименование „За социално включване на представители на маргинализираните общности на територията на с. С.“ по процедура BG05М9ОP001- 2.106 – МИГ Х. – Мярка 11 „Интеграция на маргинализираните общности“. Видно от списъка с поименно гласуване на общинските съветници, Атанас Куковски е гласувал „за“.
С Решение № 251, взето с Протокол № 15 от 17.11.2020г. Общински съвет Х. дава съгласие Община Х. да кандидатства с проектно предложение за финансиране по процедура BG05M9OP001-2.106 – МИГ Х., мярка 11 „Интеграция на маргинализираните общности“. Видно от списъка с поименно гласуване на общинските съветници, Атанас Куковски е гласувал „за“.
От събраните по преписката доказателства се установява, че Атанас Куковски, в качеството му на общински съветник в ОбС-Х., не е внасял докладни записки в Общинския съвет, относно дейността на СНЦ „МИГ-Х.“ в периода 01.2018г. – 01.2021г.
С писмо от председателя на Управителния съвет на СНЦ „МИГ-Х.“ с вх.№ ЦУ01-4942/12.03.2021г. на КПКОНПИ Комисията е уведомена, че съгласно устава на сдружението, членовете на Общото събрание и Управителния съвет не получават възнаграждение като такива. В тази връзка с писмото се удостоверява, че на Кооперация „****“ не са изплащани възнаграждения, в това число премии, командировъчни, разходи за гориво и др. за 2018г., 2019г., 2020г., и 2021г.

Въз основа на така изяснената фактическа обстановка, комисията установи  следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.53 и чл.54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Сигналът е подаден от идентифицирано лице, по смисъла на чл. 48, ал. 1, т. 1 от  ЗПКОНПИ.  
Атанас Куковски, в качеството му на общински съветник в Общински съвет Х. за мандат 2015-2019г. и мандат 2019-2023г. е лице, заемащо висша публична длъжност по чл. 6, ал. 1, т. 32 от ЗПКОНПИ и компетентна да се произнесе относно наличието или липсата на конфликт на интереси по отношение на него е КПКОНПИ.  
Компетентността на общинския съвет, като орган на местно самоуправление, е регламентирана в чл. 21 от Закона за местното самоуправление и местната администрация, а правомощията на отделните общински съветници са изчерпателно изброени в чл. 33, ал. 1 от същия закон. 
От справка за съпруга и родствени връзки в НБД „Население“ се установи, че Атанас Куковски не се намира в роднински връзки с лицата Ц. Н. П., С. М. Ч., Е. Н. Н., А. П. К. и Й. Й. (членове на Управителния съвет на СНЦ „МИГ-Х.“), които да попадат в обхвата на §1, т.15, б. „а“ от ДР на ЗПКОНПИ, което не води до свързаност помежду им. 
 Обстоятелството, че Атанас Куковски е председател на Управителния съвет на Кооперация „****“ обуславя свързаност помежду им по смисъла на §1, т. 15, б. „б“ от ЗПКОНПИ.  В хода на производството се установи, че Атанас Куковски няма и не е имал участие в органите на управление на СНЦ „МИГ-Х.“ в лично качество. Установи се, че Кооперация „****“ не е получавала възнаграждения или средства за командировъчни, гориво, храна и други от СНЦ „МИГ-Х.“. Следователно поради липса на финансова обвързаност между Куковски и СНЦ „МИГ-Х.“ не е налице икономическа зависимост, която да обосновава свързаност помежду им по смисъла на §1, т.15, б. „б“ от ДР на ЗПКОНПИ. 
Съгласно разпоредбата на чл. 2, ал. 1 от Закона за юридическите лица с нестопанска цел (ЗЮЛНЦ), юридическите лица с нестопанска цел свободно определят целите си и могат да се самоопределят като организации за осъществяване на дейност в обществена или в частна полза. Определянето се извършва с устава, учредителния акт или с изменение в тях. Член 3, ал. 6 от ЗЮЛНЦ регламентира, че юридическите лица с нестопанска цел не разпределят печалба. Съгласно устава на Сдружение „МИГ-Х.“, същото осъществява дейността си в обществена полза.
В хода на производството се установи, че Атанас Куковски, в качеството му на общински съветник в ОбС-Х., е упражнил свои правомощия по служба, като е гласувал „за“ приемането на Решения № 494 от 20.03.2018г., № 571 от 09.07.2018г., № 606 от 30.08.2018г., № 658 и № 660 от 20.11.2018г., № 666, 673, 674, 675, 676, 684, 685 и 687 от 18.12.2018г., № 716 от 19.02.2019г., № 740 от 19.03.2019г., № 764 от 23.04.2019г., № 779 от 21.05.2019г., № 785, 788, 790 и 792 от 18.06.2019г., № 846 от 17.09.2019г., № 14 от 19.11.2019г., № 15 от 19.11.2019г., № 23 от 23.12.2019г., № 45 от 21.01.2020г., № 52 от 21.01.2020г., № 89 от 11.03.2020г., № 160 от 23.06.2020г., № 161 от 23.06.2020г., № 187 от 21.07.2020г., № 200, 201, 210 от 08.09.2020г., № 235 от 21.10.2020г. и № 244, 249, 251 от 17.11.2020г. на Общински съвет Х., при липса на частен интерес. 
Това е така, тъй като вземайки участие в гласуването на горепосочените решения на Общински съвет Х., Куковски е изпълнявал вменените му по закон задължения в съответствие със спецификата на заеманата от него висша публична длъжност. Въпреки че решенията пряко касаят дейността на СНЦ „МИГ-Х.“, видно от събраните по преписката доказателства, същата е изцяло в обществена полза. Освен това, частен интерес за Куковски не би могъл да се обоснове, тъй като не е налице свързаност между него и посоченото сдружение. Липсва частен интерес и за свързаното с Куковски юридическо лице – Кооперация „****“, член на Общото събрание на СНЦ „МИГ-Х.“, тъй като решенията на Общинския съвет касаят развитие на местната икономика, инвестиции в обновяване на публична инфраструктура, развитие на туристическия потенциал на територията на община Х., подобряване достъпа до заетост и качеството на работните места и др. и не водят до реализиране на облага за членовете на Сдружението. Липсата на реална възможност от реализиране на облага от страна на Куковски или свързаното с него лице обосновава липсата на частен интерес, който може да повлияе върху безпристрастното и обективно изпълнение на правомощията или задълженията му по служба. 
От изложеното следва, че са налице две от предпоставките за „конфликт на интереси“ по отношение на Атанас Куковски, в качеството му на общински съветник в ОбС-Х. – лице, заемащо висша публична длъжност, и упражнени от същото правомощия по служба. Не е налице обаче третата предпоставка – наличието на частен интерес от упражнените от него правомощия. Липсата на частен интерес на лицето, заемащо висша публична длъжност или на свързано с него лице при упражняването на правомощията или задълженията му по служба по конкретен повод, изключва наличието на нарушение на разпоредбите на Глава Осма, Раздел II от ЗПКОНПИ. Липсата на частен интерес от упражнените правомощия по служба води и до липсата на конфликт на интереси.
Водена от горното и на основание чл. 74, ал.1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество
                                                    
                                                        Р Е Ш И:

НЕ УСТАНОВЯВА конфликт на интереси по отношение на Атанас Куковски, ЕГН ***, общински съветник в Общински съвет Х., и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с гласуване „за“ приемането на Решения № 494 от 20.03.2018г., № 571 от 09.07.2018г., № 606 от 30.08.2018г., № 658 и № 660 от 20.11.2018г., № 666, 673, 674, 675, 676, 684, 685 и 687 от 18.12.2018г., № 716 от 19.02.2019г., № 740 от 19.03.2019г., № 764 от 23.04.2019г., № 779 от 21.05.2019г., № 785, 788, 790 и 792 от 18.06.2019г., № 846 от 17.09.2019г., № 14 от 19.11.2019г., № 15 от 19.11.2019г., № 23 от 23.12.2019г., № 45 от 21.01.2020г., № 52 от 21.01.2020г., № 89 от 11.03.2020г., № 160 от 23.06.2020г., № 161 от 23.06.2020г., № 187 от 21.07.2020г., № 200, 201, 210 от 08.09.2020г., № 235 от 21.10.2020г. и № 244, 249, 251 от 17.11.2020г. на Общински съвет Х., поради липса на частен интерес.
Препис от решението да се изпрати на Окръжна прокуратура П., с оглед преценка за реализиране на правомощията по чл. 76, ал. 2 от ЗПКОНПИ.
Препис от решението да се изпрати на Атанас Куковски – общински съветник в Общински съвет Х., на основание чл. 75, т. 1 от ЗПКОНПИ.  

